2002/102/EY: Euroopan yhteisöjen ja niiden jäsenvaltioiden sekä Latvian tasavallan EY—Latvia-assosiaationeuvoston päätös N:o 7/2001, tehty 2 päivänä lokakuuta 2001, Eurooppa-sopimuksen pöytäkirjan N:o 2 mukaisten jalostettuja maataloustuotteita koskevien kauppajärjestelyjen parantamisesta



Virallinen lehti nro L 038 , 08/02/2002 s. 0026 - 0047



Euroopan yhteisöjen ja niiden jäsenvaltioiden sekä Latvian tasavallan EY-Latvia-assosiaationeuvoston päätös N:o 7/2001, tehty 2 päivänä lokakuuta 2001, Eurooppa-sopimuksen pöytäkirjan N:o 2 mukaisten jalostettuja maataloustuotteita koskevien kauppajärjestelyjen parantamisesta (2002/102/EY) ASSOSIAATIONEUVOSTO, joka ottaa huomioon Euroopan yhteisöjen ja niiden jäsenvaltioiden sekä Latvian tasavallan välisestä assosiaatiosta tehdyn Eurooppa-sopimuksen(1) ja erityisesti sen pöytäkirjassa N:o 2(2) olevan 1 ja 2 artiklan, sekä katsoo seuraavaa: (1) Pöytäkirjassa N:o 2 vahvistetaan yhteisön ja Latvian väliset jalostettuja maataloustuotteita koskevat kauppajärjestelyt. (2) Pöytäkirjassa N:o 2 olevan 1 artiklan 2 kohdan mukaan assosiaationeuvosto päättää erityisesti pöytäkirjan N:o 2 liitteissä I ja II mainittujen tullien muuttamisesta ja niissä mainittujen tariffikiintiöiden korottamisesta tai poistamisesta. (3) Pöytäkirjassa N:o 2 olevan 2 artiklan toisen luetelmakohdan mukaan assosiaationeuvosto voi myös päättää alentaa sovellettuja tulleja otettaessa huomioon jalostettuja maataloustuotteita koskevista keskinäisistä myönnytyksistä johtuvat alennukset. (4) Tämän päätöksen liitteiden I ja II mukaiset vuosikiintiöt olisi avattava vuodeksi 2001. Koska nämä vuosikiintiöt voidaan avata vain 1 päivän tammikuuta 2001 jälkeen myöhemmin vahvistettavana päivänä, niitä on pienennettävä suhteessa kuluneeseen aikaan, ON PÄÄTTÄNYT SEURAAVAA: 1 artikla Korvataan Latvian ja yhteisön välisestä jalostettujen maataloustuotteiden kaupasta tehdyn pöytäkirjan N:o 2 liitteet I ja II tämän päätöksen liitteessä olevilla liitteillä I ja II. 2 artikla Tämän päätöksen liitteessä olevissa liitteissä I ja II vahvistettuja vuoden 2001 kiintiöitä pienennetään suhteessa kuluneeseen aikaan kokonaisten kuukausien mukaan laskettuna. 3 artikla Tämä päätös tulee voimaan sen tekemistä seuraavan toisen kuukauden ensimmäisenä päivänä. Tehty Brysselissä 2 päivänä lokakuuta 2001. Assosiaationeuvoston puolesta Puheenjohtaja I. Berzins (1) EYVL L 26, 2.2.1998, s. 3. (2) EYVL L 317, 10.12.1999, s. 33. LIITE "LIITE I Taulukko 1: Latviasta peräisin oleviin tavaroihin niitä yhteisöön tuotaessa sovellettavat kiintiöt >TAULUKON PAIKKA> Taulukko 2: Latviasta peräisin oleviin tavaroihin niitä yhteisöön tuotaessa sovellettavat tullitHuom.: Tässä taulukossa esitettyjä tulleja alennetaan 10 prosentilla. Määrät, jotka otetaan huomioon laskettaessa tässä taulukossa lueteltujen tavaroiden yhteisöön suuntautuvaan tuontiin sovellettavia alennettuja maatalouden maksuosia (EAR) ja lisätulleja (AD S/ZR ja AD F/MR), on vahvistettu 12 päivänä lokakuuta 1999 annetun komission asetuksen (EY) N:o 2204/1999 taulukossa 2 b (1.7.2000 alkaen) (EYVL L 278, 28.10.1999, s. 775-787) ((Etuustullin lopullinen määrä tämän alaviitteen mukaan laskettuna pyöristetään alaspäin yhden desimaalin tarkkuudella, lukuun ottamatta tulleja, jotka on tässä taulukossa merkitty ilmaisuilla "EAR", "AD S/ZR" ja "AD F/MR" ja jotka pyöristetään alaspäin kahden desimaalin tarkkuudella.)). >TAULUKON PAIKKA> Taulukko 3: Perusmäärät, jotka otetaan huomioon laskettaessa taulukossa 2 lueteltujen tavaroiden yhteisöön suuntautuvaan tuontiin sovellettavia alennettuja maatalouden maksuosia (EAR) ja lisätulleja >TAULUKON PAIKKA> LIITE II Taulukko 1: Yhteisöstä peräisin oleviin tavaroihin niitä Latviaan tuotaessa sovellettavat tullit >TAULUKON PAIKKA> Taulukko 2: Yhteisöstä peräisin oleviin tavaroihin niitä Latviaan tuotaessa sovellettavat tullitHuom: Asetuksen (EY) N:o 3448/93, sellaisena kuin se on muutettuna, soveltamisalaan kuuluvien yhteisöstä peräisin olevien jalostettujen maataloustuotteiden Latviaan suuntautuvan tuonnin yhteydessä määrätään tullittomuus sellaisille tuotteille, joita ei mainita alla olevassa taulukossa. >TAULUKON PAIKKA>"